สวนสัตว์อุบลฯ เจอน้ำจากลำห้วยแจระแมล้อม มั่นใจไม่กระทบชีวิตสัตว์ (คลิป)
 ถูกน้ำที่ล้นจากลำห้วยแจระแม ที่รับน้ำต่อจากแม่น้ำมูลเอ่อท่วมล้อมแล้ว 80% ยันไม่กระทบสัตว์ มีแผนรองรับไว้แล้ว,ผู้สื่อข่าวรายงานสถานการณ์น้ำท่วมในพื้นที่จังหวัดอุบลราชธานี ล่าสุด ระดับน้ำแม่น้ำมูลได้สูงขึ้นจากเมื่อวานอีก 44 เซนติเมตร ทำให้มีน้ำสูง 10.09 เมตร อัตราการไหลของน้ำมีความเร็วกว่า 3,945 ลูกบาศก์เมตรต่อวินาที ทำให้ลำน้ำสาขาห้วยแจระแม ไม่สามารถระบายลงไปแม่น้ำมูลได้ส่งผลกระทบต่อชุมชนและส่วนราชการในพื้นที่ตำบลแจระแม อำเภอเมืองอุบลราชธานี มีน้ำสูงขึ้นอย่างรวดเร็วเช่นกัน,, หนึ่งในพื้นที่ได้รับผลกระทบจากน้ำห้วยแจระแมที่ล้อมพื้นที่ มีน้ำท่วมขังบนถนนทางเข้า และบ้านพักเจ้าหน้าที่สวนสัตว์ซึ่งในส่วนการแสดงและเก็บสัตว์เจ้าหน้าที่ยืนยันไม่ได้รับผลกระทบในขณะนี้ และยังเปิดให้บริการไปจนกว่าจะมีคำสั่งจากผู้บังคับบัญชาหน่วยเหนือ หากมวลน้ำมากขึ้นจนวิกฤติ ทางเองได้มีแผนรองรับสถานการณ์ไว้แล้ว,จากภาพมุมสูงทำให้เห็นว่ามวลน้ำได้ปิดล้อมพื้นที่สวนสัตว์ไปแล้วกว่า 80 เปอร์เซ็นต์ มวลน้ำจากห้วยแจระแมยังจ่อเข้าท่วมด้านหลังศาลากลางจังหวัดอุบลราชธานี ถนนแจ้งสนิท และศาลปกครองอุบลราชธานี อีกด้วย.
สวนสัตว์อุบลราชธานี ถูกน้ำที่ล้นจากลำห้วยแจระแม ที่รับน้ำต่อจากแม่น้ำมูลเอ่อท่วมล้อมแล้ว 80% ยันไม่กระทบสัตว์ มีแผนรองรับไว้แล้ว
สวนสัตว์อุบลราชธานี,ลำห้วยแจระแม,น้ำท่วมอุบล,แม่น้ำมูล,อุบลราชธานี,น้ำท่วม